## dachser_inteligent_logistics

Tlačová správa V Bratislave, 5. 11. 2019

**Pobočka DACHSER Ostrava otvorila prevádzku v novom logistickom termináli**

**Medzinárodný poskytovateľ logistických služieb DACHSER sa v Ostrave presťahoval do nových priestorov. Nový logistický terminál pobočky DACHSER Ostrava v CTParku Ostrava Hrabová disponuje skladovými a administratívnymi priestormi s celkovou plochou 3 900 m2 a v súčasnej dobe zamestnáva 25 ľudí.**

DACHSER Ostrava odteraz pôsobí vo väčších moderných priestoroch postavených na mieru developerskou spoločnosťou CTP. Nová pobočka, okrem rozšírenej plochy na prekládku zásielok zbernej služby, ponúka aj plochu pre skladovanie viac ako 3 000 paliet. Skladový terminál s pätnástimi nakladacími mostíkmi je vybavený aj na krátkodobé skladovanie nebezpečných látok podľa dohody ADR.

*„Nový prekládkový terminál nám umožní ešte viac zefektívniť naše procesy – zrýchli samotnú prekládku na vstupe aj na výstupe,”* vysvetľuje Ing. Jan Polter, MBA, obchodný a marketingový riaditeľ DACHSER Czech Republic, a dodáva, „*súčasťou terminálu je aj priestranná zóna pre ďalšie logistické služby s pridanou hodnotou.”*

DACHSER Ostrava ponúka hlboké logistické know-how v oblasti kontraktnej logistiky. *„Náš skúsený a preškolený personál vie pre našich zákazníkov zabezpečiť celé spektrum kontraktnej logistiky vrátane služieb s pridanou hodnotou, ako je prebaľovanie a triedenie tovaru, kontrola kvality vstupného / výstupného materiálu, technická príprava do výrobných procesov a ďalšie,”* vysvetľuje Ing. Radomír Nemec, vedúci pobočky DACHSER Ostrava.

**Komplexná ponuka služieb na severe Moravy**

Kombinácia ponuky skladových služieb a služieb kontraktnej logistiky s okamžitým napojením na európsku zbernú sieť DACHSER je ideálnym riešením pre zákazníkov, ktorí hľadajú komplexné riešenie. DACHSER navyše stále rozširuje priame linky svojej zbernej služby. *„Z Ostravy doručujeme s excelentnými doručovacími časmi napríklad do Talianska, Nemecka, Francúzska či do Španielska a najnovšie môžeme našim zákazníkom ponúknuť aj servis s 24-hodinovým doručením do celého Poľska,”* uzatvára Radomír Nemec..

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk